ΟΙ ΠΕΡΙ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ ΝΟΜΟΙ ΤΟΥ 1999 ΕΩΣ 2007

 Κανονισμοί δυνάμει τoυ εδαφίου (3) του άρθρου 14

|  |  |
| --- | --- |
| 125(I) του 1999136(I) του 200252(I) του 200621(I) του 2007. | Η Αρχή Ανάπτυξης Ανθρώπινου Δυναμικού Κύπρου, ασκώντας τις εξουσίες που της χορηγούνται δυνάμει των διατάξεων του εδαφίου (3) του άρθρου 14 του περί Ανάπτυξης Ανθρώπινου Δυναμικού Νόμου, εκδίδει, με την έγκριση του Υπουργικού Συμβουλίου, τους ακόλουθους Κανονισμούς:  |
|  |  |
| Συνοπτικός τίτλος. Επίσημη Εφημερίδα, Παράρτημα Τρίτο (Ι): 16.11.1990. | 1. Οι παρόντες Κανονισμοί θα αναφέρονται ως οι περί Αρχής Ανάπτυξης Ανθρώπινου Δυναμικού Κύπρου (Ταμείο Ευημερίας Υπαλλήλων) (Τροποποιητικοί) Κανονισμοί του 2024 και θα διαβάζονται μαζί με τους περί Αρχής Βιομηχανικής Κατάρτισης (Ταμείο Ευημερίας Υπαλλήλων) Κανονισμούς του 1990 (που στη συνέχεια θα αναφέρονται ως «οι βασικοί κανονισμοί») και οι βασικοί κανονισμοί και οι παρόντες Κανονισμοί θα αναφέρονται μαζί ως οι περί Αρχής Ανάπτυξης Ανθρώπινου Δυναμικού Κύπρου (Ταμείο Ευημερίας Υπαλλήλων) Κανονισμοί του 1990 και 2024. |
|  |  |
| Τροποποίηση του Κανονισμού 2των βασικών κανονισμών. | 2. O Κανονισμός 2 των βασικών κανονισμών τροποποιείται με την αντικατάσταση του ορισμού του όρου «υπάλληλος» με τον ακόλουθο ορισμό: |
|  |  |
|  | «“υπάλληλος” σημαίνει πρόσωπο διορισμένο σε οργανική θέση στην Αρχή και πρόσωπο το οποίο δεν είναι διορισμένο σε οργανική θέση, αλλά εργοδοτείται από την Αρχή με σύμβαση αορίστου χρόνου και περιλαμβάνει και τακτικό εργατικό προσωπικό.». |
|  |  |
| Τροποποίηση του Κανονισμού 5 των βασικών κανονισμών. | 3. Ο Κανονισμός 5 των βασικών κανονισμών τροποποιείται με την προσθήκη, αμέσως μετά την παράγραφο (β), των ακόλουθων νέων παραγράφων: |
|  | Επίσημη Εφημερίδα, Παράρτημα Τρίτο (Ι):...2024. | «(γ) | κατά την ημερομηνία έναρξης της ισχύος των περί Αρχής Ανάπτυξης Ανθρώπινου Δυναμικού Κύπρου (Ταμείο Ευημερίας Υπαλλήλων) (Τροποποιητικών) Κανονισμών του 2024 έχουν ήδη καταστεί εργοδοτούμενοι της Αρχής με σύμβαση αορίστου χρόνου· |
|  |  |  |  |
|  |  | (δ) | μετά την ημερομηνία έναρξης της ισχύος των περί Αρχής Ανάπτυξης Ανθρώπινου Δυναμικού Κύπρου (Ταμείο Ευημερίας Υπαλλήλων) (Τροποποιητικών) Κανονισμών του 2024 καθίστανται εργοδοτούμενοι της Αρχής με σύμβαση αορίστου χρόνου.». |
|  |  |
| Τροποποίηση του Κανονισμού 21 των βασικώνκανονισμών. | 4. Ο Κανονισμός 21 των βασικών κανονισμών τροποποιείται με την προσθήκη, αμέσως μετά την παράγραφο (2), των ακόλουθων νέων παραγράφων: |
|  |  |
|  |  | «(3) Επιπρόσθετα από τον οικονομικό έλεγχο του Ταμείου που διεξάγεται δυνάμει των προνοιών της παραγράφου (2), διεξάγεται διαχειριστικός έλεγχος του Ταμείου από τον Εσωτερικό Ελεγκτή της Αρχής, ο οποίος αποσκοπεί στη διαπίστωση του κατά πόσο το Ταμείο λειτουργεί και χρησιμοποιεί τους πόρους του, με οικονομικό, αποδοτικό και αποτελεσματικό τρόπο: |
|  |  |  |
|  |  |  Νοείται ότι, ο διαχειριστικός έλεγχος περιλαμβάνει κανονιστικό έλεγχο, προς αξιολόγηση του κατά πόσο οι ενέργειες του Ταμείου, συνάδουν με τις πρόνοιες των παρόντων Κανονισμών. |
|  |  |  |
|  |  |  (4) Για τους σκοπούς εφαρμογής των προνοιών της παραγράφου (3), οι ετήσιοι λογαριασμοί του Ταμείου, περιλαμβανομένου του λογαριασμού εσόδων και εξόδων και του ισολογισμού, μαζί με την ετήσια έκθεση που ετοιμάζει η Επιτροπή και την έκθεση των Ελεγκτών, τα βιβλία, τις αποδείξεις και λοιπά έγγραφα, παραδίδονται στον Εσωτερικό Ελεγκτή, όχι αργότερα από την 30η Ιουνίου μετά το τέλος του έτους στο οποίο αναφέρονται. |
|  |  |  |
|  |  |  (5) Ο Εσωτερικός Ελεγκτής, στο πλαίσιο άσκησης των καθηκόντων του, έχει την εξουσία να ζητά, πέραν των αναφερόμενων στην παράγραφο (4) στοιχείων, όποια άλλα επιπρόσθετα στοιχεία, σε οποιαδήποτε μορφή, περιλαμβανομένης και της ηλεκτρονικής μορφής, επεξηγήσεις και πληροφορίες, τα οποία ήθελε κρίνει αναγκαία για τη διεξαγωγή του ασκούμενου ελέγχου, από τον Πρόεδρο ή τα Μέλη της Επιτροπής ή από τα μέλη του Ταμείου ή από οποιοδήποτε άλλο πρόσωπο το οποίο κατέχει τα στοιχεία, τις επεξηγήσεις ή τις πληροφορίες αυτές. |
|  |  |  |
|  |  |  (6) Αναφερόμενο στην παράγραφο (5) πρόσωπο δεν αμελεί, παραλείπει ή αρνείται την προσκόμιση στον Εσωτερικό Ελεγκτή, δεν εμποδίζει την πλήρη ή ελεύθερη πρόσβαση σε οποιοδήποτε υπηρεσιακό φάκελο, βιβλίο ή στοιχείο αποθηκευμένο σε ηλεκτρονικό υπολογιστή ή άλλο αναγκαίο, κατά την κρίση του, έγγραφο για τους σκοπούς του ασκούμενου ελέγχου, δεν δίδει στον Εσωτερικό Ελεγκτή πληροφορίες, στοιχεία ή επεξηγήσεις, τα οποία εν γνώσει του προσώπου αυτού είναι ψευδή, εσφαλμένα ή αναληθή και δεν αποκρύπτει οποιεσδήποτε πληροφορίες ή στοιχεία. |
|  |  |  |
|  |  |  (7) Αναφερόμενο στην παράγραφο (5) πρόσωπο, το οποίο αρνείται ή εν γνώσει του αποκρύπτει ή παραλείπει να συμμορφωθεί με τις πρόνοιες της παραγράφου (6), είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει τους έξι (6) μήνες ή σε χρηματική ποινή που δεν υπερβαίνει τα οκτακόσια πενήντα τέσσερα ευρώ (€854) ή και στις δύο (2) αυτές ποινές.». |

Αρ. Φακ.: 23.03.061.011-2024

ΧΚ/ΜΑΧ